In nomine Verbi incarnati. Notum sit omnibus tam presentibus quam futuris, quod ego Constantinus et uxor mea Adselina donamus aliquid de hereditate nostra Domino et ejus sanctis apostolis Petro et Paulo, ad locum Cluniacum, cui preest domnus Odilo abbas: hoc est unam vineam sitam in pago Matisconensi, ut ab hac die monachi supradicti loci faciant quecumque exinde facere voluerint. Habet ipsa vinea in longum perticas quindecim et in latum similiter perticas quindecim; terminat ipsa vinea a mane via publica, a meridie terra Sancti Vincentii, a sero terra Sancti Petri, ex omni parte via publica. Facimus autem hanc donationem pro remedio animarum nostrarum omnium-[que] parentum nostrorum, tam vivis quam defunctis. S. Constantini. S. Adseline, uxoris sue, qui hanc donationem faciunt. [S. Warnerii]. S. Christoforo. S. Alberti. S. Wichardi. S. Tetberti.